CELEX: 31982R2834
Language: el
Date: 1982-10-25 00:00:00
Title: Κανονισμός (EOK) αριθ. 2834/82 τής Επιτροπής τής 25ης Οκτωβρίου 1982 περί τροποποιήσεως τού κανονισμού (EOK) αριθ. 2104/75 περί ορισμένων ειδικών λεπτομερειών εφαρμογής τού καθεστώτος πιστοποιητικών εισαγωγής καί προκαθορισμού στόν τομέα τών μεταποιημένων προϊόντων μέ βάση τά οπωροκηπευτικά

Avis juridique important

|

31982R2834

Κανονισμός (EOK) αριθ. 2834/82 τής Επιτροπής τής 25ης Οκτωβρίου 1982 περί τροποποιήσεως τού κανονισμού (EOK) αριθ. 2104/75 περί ορισμένων ειδικών λεπτομερειών εφαρμογής τού καθεστώτος πιστοποιητικών εισαγωγής καί προκαθορισμού στόν τομέα τών μεταποιημένων προϊόντων μέ βάση τά οπωροκηπευτικά  

Επίσημη Εφημερίδα αριθ. L 298 της 26/10/1982 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 2834/82 ΤΗΣ ΕΠΙΤΡΟΠΗΣ  της 25ης Οκτωβρίου 1982  περί τροποποιήσεως του κανονισμού (ΕΟΚ) αριθ. 2104/75 περί ορισμένων ειδικών λεπτομερειών εφαρμογής του καθεστώτος πιστοποιητικών εισαγωγής και προκαθορισμού στον τομέα των μεταποιημένων προϊόντων με βάση τα οπωροκηπευτικά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 10 παράγραφος 3 δεύτερο εδάφιο,  Εκτιμώντας:  ότι ο κανονισμός (ΕΟΚ) αριθ. 2104/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3202/80 (4), έχει καθορίσει τη διάρκεια ισχύος των πιστοποιητικών εισαγωγής, με ή χωρίς προκαθορισμό της εισφοράς, σε 75 ημέρες λαμβανομένης υπόψη της πρακτικής του διεθνούς εμπορίου· ότι λόγω της παρούσας καταστάσεως αυτού του εμπορίου όσον αφορά τις κονσέρβες μανιταριών της διακρίσεως 20.02 Α του Κοινού Δασμολογίου και τα μανιτάρια σε άλμη της διακρίσεως ex 07.03 Ε του Κοινού Δασμολογίου, είναι σκόπιμο να παραταθεί η περίοδος ισχύος των πιστοποιητικών εισαγωγής για τα προϊόντα αυτά·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 4 του κανονισμού (ΕΟΚ) αριθ. 2104/75 αντικαθίσταται από το ακόλουθο κείμενο:  «Άρθρο 4  Το πιστοποιητικό εισαγωγής, με ή χωρίς προκαθορισμό της εισφοράς, ισχύει:  - 3 μήνες για τις κονσέρβες μανιταριών της διακρίσεως 20.02 Α του Κοινού Δασμολογίου και τα μανιτάρια σε άλμη της διακρίσεως ex 07.03 Ε του Κοινού Δασμολογίου·  - 75 ημέρες, όσον αφορά τα άλλα μεταποιημένα προϊόντα με βάση τα οπωροκηπευτικά που υπόκεινται σε καθεστώς πιστοποιητικών εισαγωγής, από την ημερομηνία της πραγματικής του εκδόσεως.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Οκτωβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 30. 4. 1981, σ. 10.  (3) ΕΕ αριθ. L 214 της 12. 8. 1975, σ. 20.  (4) ΕΕ αριθ. L 333 της 11. 12. 1980, σ. 17.